A diferencia de belatros tipos de canastas, os banastos gosan estar grans, con altarias superiors a 70 cm, y a sobén presentan a boca de tornallo, ta fuera, o que fa mas facil que os equidos i puedan meter a cabeza ta pasturar o conteniu. Pueden fer-se servir ta transportar a hierba, por eixemplo en os días d'hibierno quan a nieu fa que no se pueda soltar a os animals ta que pasturen solos y se les tiene zarraus en a quadra, pero tamién permite fer-se servir como minchadero, simplament dipositando-lo a on que os animals puedan acceder-ie quan les vaiga bien.